Η λάμψη (τηλεοπτική σειρά)

Η Λάμψη ήταν η μακροβιότερη τηλεοπτική σειρά στην ιστορία της ελληνικής τηλεόρασης. Για 14 χρόνια προβαλλόταν από τον τηλεοπτικό σταθμό ΑΝΤ1 όλες τις καθημερινές. Αριθμεί 3.457 επεισόδια. Ξεκίνησε στις 16 Σεπτεμβρίου 1991 και ολοκληρώθηκε στις 29 Ιουλίου 2005 (με τηλεθέαση στην αυλαία 41,4%). Συνολικά γράφτηκαν 150.000 σελίδες διαλόγων για 190 ιστορίες, συμμετείχαν 1.500 ηθοποιοί, ενώ εργάστηκαν 7 σκηνοθέτες και αμέτρητοι τεχνικοί.

Το σενάριο έγραψε ο Νίκος Φώσκολος, ο οποίος επίσης εργάστηκε αποκλειστικά ως σκηνοθέτης τουλάχιστον για τα πρώτα 30 επεισόδια. Ο ίδιος βρέθηκε για πρώτη φορά στις εγκαταστάσεις του νεοσύστατου τότε ΑΝΤ1 το 1990, όπου και έγινε μια πρώτη συζήτηση για τη σειρά και τη προετοιμασία της. Οι ιθύνοντες του καναλιού επέμεναν στην πρώτη τους σκέψη για μια εβδομαδιαία σειρά. Εκείνος όμως είχε τις αντιρρήσεις του, επιθυμώντας μια καθημερινή, και τελικά κέρδισε. Η προετοιμασία της σειράς διήρκησε σχεδόν έναν ολόκληρο χρόνο. 

Η σειρά ξεκίνησε την Κυριακή 15 Σεπτεμβρίου 1991 με ένα πιλοτικό επεισόδιο που περιλάμβανε σκηνές από τα πρώτα 4 επεισόδια της σειράς, με σκοπό οι τηλεθεατές να μπουν στην πλοκή του έργου, σημείωσε υψηλή τηλεθέαση, και την επόμενη μέρα προβλήθηκε κανονικά το 1ο επεισόδιο. Η λάμψη, όπως είχε πει και σε συνεντεύξεις ο Νίκος Φώσκολος, προοριζόταν αρχικά για μία σεζόν και 250 επεισόδια, όμως λόγω της τεράστιας επιτυχίας της, την άνοιξη του 1992 αποφασίστηκε να συνεχιστεί και δεύτερη σεζόν και να ολοκληρωθεί σε 500 επεισόδια, αλλά τελικώς συνεχίστηκε για πολλές ακόμη σεζόν, και έριξε αυλαία τον Ιούλιο του 2005, μετά από 14 σεζόν, αριθμός - ρεκόρ στην Ελλάδα.

Η σειρά προβλήθηκε και στο εξωτερικό. Η σειρά δεν έχει προβληθεί ποτέ σε επανάληψη από τον ΑΝΤ1. Τα επεισόδια ωστόσο είναι διαθέσιμα στην πλατφόρμα του ΑΝΤ1+.

 Υπόθεση 

Η Βίρνα Λιώση Δράκου είναι μια απόλυτα αφοσιωμένη στη δικαιοσύνη γυναίκα. Σπούδασε στην Αμερική, όπου και γνώρισε τον σύζυγο της, Γιάγκο Δράκο. Η σχέση τους πριν προλάβει να εξελιχθεί, διακόπηκε από ένα ατύχημα που είχαν οι γονείς της με το αυτοκίνητο. Έτσι οι δρόμοι τους χωρίστηκαν. Οι γονείς της πέθαναν. Η ίδια βρέθηκε στο Λονδίνο για ένα μικρό χρονικό διάστημα. Ο Γιάγκος έφυγε από τη Βοστώνη για τη Νότια Αφρική. Ύστερα η Βίρνα ήρθε στην Αθήνα, όπου έμεινε με τον αδερφό της, Βάσο Λιώσση, που υπηρετούσε στο Λιμενικό Σώμα. Η Βίρνα έγινε δικαστής και αργότερα αντιεισαγγελέας εφετών (στο πρώτο επεισόδιο) και τελικώς εισαγγελέας εφετών.

Με τον Γιάγκο συναντήθηκαν εντελώς τυχαία και έπειτα από κάποια χρόνια σε μια ερημική ταβέρνα με θέα τη θάλασσα. Το γεγονός ότι κανένας από τους δύο δεν ήταν παντρεμένος, τους ένωσε και πάλι. Ο Γιάγκος είχε τρία παιδιά από τον πρώτο του γάμο, τον Αλέξη, την Τατιάνα, και τον Τίμο. Όταν η Βίρνα γνώρισε τα παιδιά, ο Αλέξης - μεγαλύτερος των άλλων δύο - ήταν μόλις 15 χρονών. Ερωτεύτηκε τη Βίρνα με το που την πρωτοείδε. Κράτησε τον έρωτα του κρυφό και άλλωστε ήταν αδύνατο να τον εκφράσει λόγω της μικρής του ηλικίας. Η Τατιάνα, που από μικρή φιλοδοξούσε να γίνει ηθοποιός, εξελίχθηκε σε μια από τις πλέον κορυφαίες. Αρραβωνιάστηκε και αργότερα παντρεύτηκε τον γνωστό σκηνοθέτη Ρένο Βελμύρα. Ο Τίμος αρχικά ήταν ένας αρκετά επαναστατικός χαρακτήρας και ερχόταν συχνά σε έντονες συγκρούσεις με τον πατέρα του.

Στο πρώτο επεισόδιο της σειράς, στις 16 Σεπτεμβρίου 1991, η Βίρνα επισκέπτεται τον Γιάγκο στο γραφείο του στην εταιρεία Giant (Τζάιαντ) προκειμένου να τον ενημερώσει για την ξαφνική προαγωγή της σε αντιεισαγγελέα εφετών, χωρίς όμως να γνωρίζει ότι ο ίδιος εδώ και 7 ολόκληρα χρόνια διατηρεί δεσμό με την ιδιαιτέρα γραμματέα του, τη Σάντρα. Ή αποκάλυψη της αλήθειας γίνεται στον κρυστάλλινο πύργο της Giant, όταν η Βίρνα, εντελώς ανυποψίαστη, ανοίγει την πόρτα του γραφείου και βλέπει τον σύζυγο της να βρίσκεται στην αγκαλιά της μισόγυμνης γραμματέως του. Η ίδια προσπαθεί και καταφέρνει να διατηρήσει την ψυχραιμία της.

Το βράδυ της ίδιας μέρας καλεί τη Σάντρα σε ένα απόμερο μπαρ και κάνουν μια σχετικά πολιτισμένη συζήτηση πάνω σε ότι έχει συμβεί. Ύστερα μεθάει και λίγες ώρες αργότερα βρίσκεται πεσμένη κάτω στην άσφαλτο, ζαλισμένη, στον κλειστό χώρο κάποιας υπόγειας διάβασης περιτριγυρισμένη από δύο αλήτες ληστές και βιαστές που τις σκίζουν βίαια τα ρούχα, ενώ πριν από μερικά λεπτά της έχουν πάρει όλα της τα κοσμήματα και γενικότερα κάθε τι πολύτιμο που είχε πάνω της. Ευτυχώς ο νεαρός ιδιοκτήτης του μπαρ, στο οποίο βρισκόταν πριν από λίγα λεπτά, ακούει τις φωνές της και τρέχει να τη σώσει. Την πάει μέχρι το σπίτι του, φροντίζει τις πληγές της και τη βάζει να κοιμηθεί. Την επόμενη μέρα, αφού τον ευχαριστήσει, φεύγει από το σπίτι του. Τίποτα δεν φαίνεται πως θα αποτελέσει αιτία αυτοί οι δύο άνθρωποι να ξανασυναντηθούν. Ωστόσο λίγες ώρες αργότερα ο ίδιος άνθρωπος, ο Στράτος, βρίσκεται μπροστά της, στο γραφείο της, καθώς κατηγορείται άδικα για τον φόνο ενός συμβούλου του πρωθυπουργού της χώρας. Η ίδια που αποτελεί το μοναδικό του άλλοθι μπορεί να τον σώσει, αλλά εκείνος δεν την αφήνει, θέλοντας να την προστατέψει από τον διασυρμό. Φυλακίζεται και ένας έρωτας γεννιέται στη ψυχή και των δύο.

Η Βίρνα εγκαθίσταται προσωρινά στο σπίτι της γραμματέως της και πολύ στενής της φίλης Ελβίρας Κατακουζηνού. Η συμπεριφορά του Αλέξη στο διάστημα αυτό την κάνει να πιστέψει πως μετά το Γιάγκο και τον Στράτο ένας νέος άντρας, ο γιος του συζύγου της, νιώθει κάτι παραπάνω από μητρική, αδελφική ή φιλική αγάπη για αυτή. Ο Γιάγκος, ισχυριζόμενος πως έχει καρκίνο, καταφέρνει και πείθει τη Βίρνα να γυρίσει σπίτι. Ο Αλέξης νιώθει πως ήρθε η ώρα να εκφράσει για πρώτη φορά τα συναισθήματα του στη Βίρνα και το κάνει. Η ίδια αφού το κρατάει για λίγο καιρό κρυφό από τον άντρα της, αποφασίζει κάποια στιγμή να του το πει. Ο Αλέξης έχει μια έντονη σύγκρουση με τον πατέρα του που τον οδηγεί να φύγει από το σπίτι για το εξωτερικό. Ενώ έχει κλείσει ήδη τα εισιτήρια, πηγαίνει στο γραφείο της Βίρνας να την αποχαιρετήσει και πάνω στο παθιασμένο φιλί του αποχαιρετισμού ο ληστής και παραλίγο βιαστής της Βίρνας μπαίνει μέσα με σκοπό να τη δολοφονήσει (η Βίρνα εδώ και καιρό έχει αναλάβει την υπόθεση ενός βιασμού για την οποία βασικός και φαινομενικά μοναδικός κατηγορούμενος θεωρείται ο άνθρωπος που τότε αποπειράθηκε να βιάσει την ίδια). Οι σφαίρες του όπλου που είχε σκοπό να δολοφονήσει τη Βίρνα, βρίσκουν τον Αλέξη, που μπαίνει μπροστά της για να την προστατέψει, και τον οδηγούν για μέρες στο νοσοκομείο. Όμως, εκτός από τα σχετικά σοβαρά σωματικά τραύματα, ο Αλέξης χάνει για αρκετό καιρό τη μνήμη του.

Η Βίρνα που νιώθει υπεύθυνη για το άσχημο της κατάστασής του, παλεύει καθημερινά με τον εαυτό της, μέχρι που ο Αλέξης ανακτά τη μνήμη του, και τότε μια νέα ιστορία έρχεται να συνταράξει και να κλονίσει για τα καλά την ήδη σάπια ηρεμία της οικογένειας Δράκου. Ένα νέο πρόσωπο εμφανίζεται ξαφνικά στη ζωή τους. Τους συστήνεται ως Χριστίνα Κένιχ, μα στην πραγματικότητα είναι η Έλενα Δράκου, η φυσική μητέρα των παιδιών, η μόνη και νόμιμη σύζυγος του Γιάγκου, που δεν πέθανε ποτέ, σε αντίθεση με τα όσα πιστεύει και γνωρίζει η οικογένεια. Η γυναίκα αυτή στήνει κάποιο σχέδιο προκειμένου να μπορεί να βλέπει έστω και για λίγες ώρες τον γιο της Αλέξη και τα υπόλοιπα παιδιά. Είναι μια σχετικά ώριμη κυρία, αριστοκρατικότατη, που δυστυχώς υποφέρει λόγω ενός τρομερού δυστυχήματος που είχε στο παρελθόν, όταν έπεσε με αεροπλάνο. Προκειμένου να μην υποψιαστούν την πραγματική της ταυτότητα, ισχυρίζεται πως το δυστύχημα δεν ήταν αεροπορικό, μα αυτοκινητιστικό.

Η γραμματέας της, Βερόνικα, με την οποία κατοικούν μαζί σε μία έπαυλη στη λεωφόρο των Κάκτων, κοντά στο σπίτι της οικογένειας Δράκου, συναντά τον Αλέξη και ζητά να αναλάβει την κυρία Κένιχ ως προσωπικός της ιατρός. Ο ίδιος μαγεύεται από την Κένιχ και νιώθει απερίγραπτα και ανάμεικτα συναισθήματα κάθε φορά που τη συναντά. Η γραμματέας της συλλαμβάνεται κάποια στιγμή την ώρα που ήταν έτοιμη να αγοράσει βαριά ναρκωτικά. Φυσικά αυτά δεν προορίζονταν για την ίδια, μα για την εργοδότρια της, καθώς τη βοηθούν να καταπραΰνει τους πόνους της. Η Βίρνα, φανατική δικαστής, πρόσφατα επιφορτισμένη με την εποπτεία των ερευνών για την πάταξη του εμπορίου ναρκωτικών, αναλαμβάνει την υπόθεση. Επισκέπτεται δύο φορές τη Χριστίνα στο σπίτι της και κάνει μία έρευνα σχετικά με το παρελθόν της, που όμως δεν της παρέχουν επαρκείς πληροφορίες για αυτήν. Ανακαλύπτει όμως πως η κυρία Κένιχ είναι ιδιαιτέρως πλούσια (με περιουσία 200.000.000 δολάρια, ήτοι 40 δις δραχμές τότε) και αναρωτιέται πως είναι δυνατόν κάτι τέτοιο να είναι εφικτό, δεδομένου της κατάστασής της (ανάπηρη) και της αδυναμίας της να εργαστεί. Υποψιάζεται πως τα χρήματά της προέρχονται από εμπόριο ναρκωτικών. Επιπλέον, αισθάνεται πως ο Αλέξης δεν ενδιαφέρεται απλώς για την ασθενή του, παρά νιώθει ερωτικά συναισθήματα γι' αυτήν. Σε αυτό το διάστημα ο Αλέξης αντιλαμβάνεται πόσο πολύ τον αγαπάει η Βίρνα.

Ο Ιάγος, ένας άντρας που λόγω δικαστικής πλάνης κατηγορήθηκε και κλείστηκε άδικα στη φυλακή, έχει πλέον αποδράσει και απειλεί να εκδικηθεί όχι μονάχα τη Βίρνα (που τον καταδίκασε), αλλά και γενικότερα όλη την οικογένεια. Ύστερα από μια σειρά αποτυχημένες απόπειρες, καταφέρνει να απαγάγει τη Σελήνη, μια νεαρή ασθενή του Αλέξη που εδώ και 2 χρόνια κατοικεί στην έπαυλη και έχει γίνει ιδιαίτερα αγαπητή από όλη την οικογένεια. Ο Αλέξης συναντά τυχαία έναν από τους απαγωγείς σε κάποιο πρατήριο καυσίμων. Αποφασίζει να τους ακολουθήσει με το αυτοκίνητο με σκοπό να εντοπίσει τη Σελήνη. Οι απαγωγείς αναδεικνύονται κυρίαρχοι της κατάστασης και ζητούν επιπλέον λύτρα. Τελικά κάποια στιγμή ο Αλέξης και η Σελήνη επιστρέφουν σώοι και αβλαβείς στο σπίτι.

Λίγες μέρες αργότερα, η Χριστίνα Κένιχ κατηγορείται δίκαια για τη δολοφονία κάποιου άντρα. Ο Μπέρκας, όπως ονομαζόταν, δολοφονήθηκε με πιστόλι από την ίδια, καθώς ήταν ένας από τους λίγους που γνώριζαν την πραγματική της ταυτότητα και την εκβίαζε διαρκώς, απαιτώντας μετρητά, για να μην την «καρφώσει» στην οικογένειά της. Την υπεράσπισή της στο δικαστήριο αναλαμβάνει ο Αλέξης ως δικηγόρος, καθώς έχει και πτυχίο νομικής. Η Βίρνα βρίσκεται και εκείνη εκεί ως εισαγγελέας. Κατά τη διάρκεια της δίκης, η Βίρνα, αν και ήταν η εισαγγελέας εναντίον της, ανακαλύπτει την πραγματική ταυτότητα της Κένιχ και την ανακοινώνει μέσα στο δικαστήριο, ομολογώντας επίσης μέσα στην αίθουσα ότι διέπραξε το μεγαλύτερο λάθος της καριέρας της με τα όσα είχε νομίσει εναντίον της Κένιχ, και ο γάμος του Γιάγκου με τη Βίρνα θεωρείται αυτομάτως άκυρος. Τότε ο Αλέξης βρίσκει την ευκαιρία να ζητήσει σε γάμο τη Βίρνα, της οποίας οι αξίες, τα ιδανικά και η γενικότερη ιδεολογία της δεν της επιτρέπουν να δεχτεί. Ο Γιάγκος που προηγουμένως ενημερώθηκε από τον Αλέξη για την πρότασή του, παθαίνει μια οξεία νευρική κρίση που τον κρατά στο κρεβάτι. Όταν συνέρχεται πηγαίνει στο γραφείο της Βίρνας και της ζητά να τον ξαναπαντρευτεί. Εκείνη ύστερα από ένα μήνα που πάλευε να βρει το κουράγιο να πει το ναι, τη δέχεται. Τώρα η Βίρνα βρίσκεται στην πολύ δύσκολη θέση να το ανακοινώσει στον Αλέξη. Εκείνος εξαγριώνεται. Με συνοπτικές διαδικασίες, την επόμενη μέρα ο Γιάγκος και η Βίρνα ξαναπαντρεύονται. Ταυτόχρονα, η Έλενα Δράκου έχει εσκεμμένα απομονωθεί και τελικώς σκηνοθετεί τον θάνατό της σε πυρκαγιά κτιρίου, ενώ στην πραγματικότητα η ίδια διαφεύγει προς άγνωστη κατεύθυνση, προκειμένου να σταματήσει τη διατάραξη που επέφερε στην οικογένεια Δράκου, και μετά δεν ξαναεμφανίζεται στη σειρά. 

Η Σελήνη φεύγει οριστικά από την έπαυλη το 1993, όταν μια θεία της έρχεται στην Ελλάδα για να την πάρει. Η ψυχική ισορροπία του Αλέξη κλονίζεται ακόμα περισσότερο. Η Βίρνα αγαπά τον Αλέξη και ο Αλέξης τη Βίρνα και αυτό έχει καταρρακώσει μετά τα τελευταία γεγονότα και τους δυο. Ο Αλέξης αποφασίζει να παντρευτεί μια νεαρή συνάδελφό του (ψυχίατρο) τη Λίλη, ίσως ένα από τα πιο άτυχα πρόσωπα της ιστορίας, καθώς δεν αγαπήθηκε πραγματικά ποτέ από τον Αλέξη και αποτέλεσε μονάχα το σωσίβιο που τον έσωσε όταν άρχισε το ψυχολογικό του ναυάγιο. Ο Γιάγκος φυσικά όλα αυτά τα χρόνια συνέχισε την άστατη ζωή του. Μεταγενέστερα απέκτησε νέα ερωμένη, μια νεαρή ιδιοκτήτρια μπαρ, τη Νένα. Η Βίρνα, αφού έμαθε για τη σχέση αυτή από τις εφημερίδες και διάφορα άλλα σκανδαλοθηρικά έντυπα, αποφάσισε να φύγει από το σπίτι και να ζητήσει διαζύγιο. Ο Αλέξης την επισκέφτηκε τουλάχιστον δύο φορές, ζητώντας της να φύγουν μαζί για το άγνωστο.

Έπειτα από λίγες μέρες, ο μικρός γιος της Τατιάνας από κάποια παράνομη σχέση που είχε στο παρελθόν, έρχεται να ταράξει τη ζωή των Δράκων. Τότε η Βίρνα αποφασίζει να πει πως το παιδί αυτό είναι δικό της στην προσπάθεια της να προστατέψει την Τατιάνα και να σώσει το γάμο αυτής. Ο Αλέξης πληγωμένος, πάει στο γραφείο της Βίρνας και της ζητάει να του απολογηθεί. Είναι ιδιαίτερα βίαιος, μα ακόμα περισσότερο λίγες μέρες αργότερα στο σαλόνι της έπαυλης, όπου μεθυσμένος προσβάλλει, χαστουκίζει, φιλά παρά τη θέλησή της και ρίχνει στον καναπέ τη γυναίκα του πατέρα του.

 Διανομή 
 Πρωταγωνιστικό Καστ 
+ΗθοποιόςΡόλοςΚύκλοι Εμφάνισης Σεζόν Εμφάνισης Χρήστος ΠολίτηςΓιάγκος Δράκος 1-14 1991-2005Κάτια ΔανδουλάκηΒίρνα Λιώσση Δράκου1-7 1991-1998Γιώργος ΒασιλείουΒάσος Λιώσσης 11991-1992Λουκία ΠαπαδάκηΣάντρα Ρολάνδου Δράκου1-8, 10-121991-1999, 2000-2003Κώστας Σπυρόπουλος Αλέξης Δράκος1-51991-1996Αλέξανδρος Σταύρου61996-1997Σωκράτης Αλαφούζος8-91998-2000Νίκος Παπαδόπουλος10-122000-2003Δημήτρης Δρακόπουλος13-142003-2005Κώστας ΔίγκαςΡένος Βελμύρας 1-41991-1995Τάκης Ανούσης Τίμος Δράκος11991-1992Ανδρέας Ανδρεόπουλος2-5, 13-141992-1996, 2003-2005 Λεωνίδας Κακούρης6-7 1996-1998Βαγγέλης Ρόκκος8-121998-2003Τάνια ΚαψάληΤατιάνα Δράκου1-31991-1994Καλλιόπη Ευαγγελίδου5-111995-2002Μαίρη Βλουτή12-132002-2004Ελευθερία Ρήγου142004-2005 Χρήστος Κωνσταντόπουλος Σέβος Δράκος1-3 1991-1993 Νίκος Απέργης3-141993-2005

 Άλλοι Χαρακτήρες 
+ΗθοποιόςΡόλοςΕμφάνισηΕλένη ΚούρκουλαΣελήνη Λάσκου / Υβόννη Λάσκου Σερβέτ 1991-1993, 1992Γιώργος ΒουτσίνοςΓιωργος Βούρβαχης 1991-1998Γιώργος ΧριστοδούλουΖάχος - Ρέι Κόνορς / Έιντζελ Ντορφ1991-1994Νάντια ΜουρούζηΣεμίνα Δράκου / Χριστίνα Λεβέντη 1991-1993, 2001-2002Τζώνης ΘεοδωρίδηςΣτράτος Φωτεινός 1991-2002Μαρίνα ΨάλτηΕλβίρα Κατακουζηνού Φωτεινού 1991-1997Μαρία Γιαννοπούλου Άννα Βεντήρη 1991-1994 Κατερίνα ΒακαλοπούλουΚατερίνα Μπαλατσούκα1991-1995 Ελίνα ΑκριτίδουΔώρα Βερνίκου 1991-1993Γιώργος Ματαράγκας Ευθύμης Καραΐσκος1991-1993 Γιώργος Πετρόχειλος Αστέρης 1991-1994 Βανέσσα ΝτζελβέΦρίντα Μολφέση 1991-1992Δήμητρα Ζέρβα Νίκη 1991-1992Μαρία ΝτόκαΒέρα Οικονομίδου1991-1993Τζώρτζια ΘεοδώρουΒαλέρια Τρέσκου1991-2005Νόρα Κατσέλη Ήρα Γιαννίδη 1991-1997Έλενα ΣτρατήΈλενα1991-1992Τζένη Μπαλατσινούσυνείδηση Βίρνας Δράκου 1991-1993Χρήστος ΜάντακαςΦάνης Βαρβέρης - Ταγματάρχης Ριχάρδος Στάικος1991-1993Μαριαλένα Ανδρέου Βάνα 1991-1992Απόστολος ΣοφιανόςΕρρίκος Βλαντής1991Τίμος Περλέγκαςκλόουν1992Γιώργος ΓεωγλέρηςΥπουργός Πολυχρονόπουλος 1991-1992Ανδρέας ΒλαχοκυριάκοςΆρης1991-1992Σπύρος ΔρόσοςΥπαστυνόμος Γεωργίου1991-1992Ανέστης Βλάχος Μιλτιάδης Μπέρκας1992Νίκος Παναγιωτούνης Κλέαρχος Διμινιός / Φίλιππος 1992, 2004Ζαχαρίας ΡόχαςΟρφέας Διμινιός / πρίγκιπας Ξαβιέ Αρτούρας του Ιλβερστάιν / Λευτέρης Αντωνόπουλος1992-1993, 1999-2000,
2001-2002Αγάπη Μανουρά Φάνη Μπέρκα1992-1993Άγγελος Προβελέγγιος Μάχος Καβάγιας - Ιάγος1991-1993Μάρθα Κουμπάρου Βέρα Σερπιέρη1992-1993Βίκυ ΠρωτογεράκηΑλέξια Αγραφιώτου1992-1993Γιώργος Μπέλλος Αγαμέμνων Αγραφιώτης1992-1993Μαρία Νίκα Ρενάτα Διμινιού1992-1993Μπέσυ ΑργυράκηΜπέσσυ Αργυρίου1992-1993Νατάσα Μποζώνη Βίκυ Ρωμανού 1992-1993Μαρίνα Κουρουνιώτη Μαρίνα Σταθάτου 1992-1993Διονύσης ΞάνθοςΟρέστης Δέρβος1992-1993Μάνια Τεχριτζόγλου Χριστίνα Κένιχ - Έλενα Δράκου1992-1994Μάρθα Πολίτου Βερόνικα Ορφανίδου1992-1994Ράνια Χιόνη Νεφέλη Ανέμου 1992-1994Δέσποινα Δρεπανιά Αναστασία - Τέσα Αναγνώστου 1992-1993Νένα Χρονοπούλου Νένα Ασίκη1992-1997Λίνα Μαρκάκη Λίλλυ Αγραφιώτου Δράκου1992-1997Αλεξάνδρα ΠαλαιολόγουΒάντα Βούρβαχη 1992-1997 Ευαγγελία Βαλσαμά 1997-1998Φαίδων ΓεωργίτσηςΑννίβας Κατακουζηνός1992-1993, 1998-2000Βαγγέλης Πανταζής Ανακριτής Βίκτωρ Καποδίστριας1992-2000Γιάννης ΝάπαςΒλάσσης1992-2005Θοδωρής ΚατσαφάδοςΝικήτας Πολυχρονόπουλος1992-1993Βιολέτα ΑντωνίουΡεβέκα1992Θύμιος ΜανάφαςΊναχος - Αναστάσιος Πεσβατζόγλου1992-1993Γιάννης ΚαρατζογιάννηςΒλαδίμηρος 1993Ελευθερία ΒιδάκηΈλλη Δέργου 1993Κώστας ΤσάκωναςΒερμισώ / Προκόπης Μπάλκος - Δολοφόνος Με Την Πλαστική Σακούλα1993, 1998-1999Γιώργος ΚαλατζήςΑστυνόμος Ρήγας / Σώστης1993, 1996Λευτέρης ΠλασκοβίτηςΑνακριτής Γκούρας / Ανακριτής Δημοσθένους1993, 1994Χρήστος Νάτσιος Πατέρας Σελήνης1991Γιάννης ΚατράνηςΣτάμος Ρώσσογλου 1993-1994Νίκος Σιδέρης Μάνθος1993-1994Αθηνά Μαυρομάτη Εκάτη 1994-1995Μαράια Βουράκη Ρένα Βούρου1993-1998Λάκης ΚομνηνόςΘέμης Παλαιολόγος1994Καλή ΚαλόΧρύσα 1994Γεωργία ΖώηΣάντυ Χάσνα 1994Μαρίνα Λαμπροπούλου Κάτια 1994Νίκος ΒασταρδήςΑρμαγεδών 1994-1995Ανδρέας ΝτούζοςΜάξιμος 1994-1995Τζένη ΡουσσέαΒέρα Ζαγορίτου 1994-1995Κωνσταντίνα Κούτσιου Ρεγγίνα Μπάρκου1994-1995Νίκος Σταγόπουλος Ορέστης Πριμάρας / Στέφανος 1995-1996Καίτη Παπανίκα Δώρα Κατακουζηνού 1994-1997Λίλα Μουτσοπούλου Λίλα1994-1997Μαίρη ΑλυφαντήΜαρία Σέκερη1994-1998Μελίσσα Στοΐλη Μάρθα / Μελίσσα1994-1999Βαρβάρα Κυρίτση Βαρβάρα1994-2002Βαγγέλης ΒουλγαρίδηςΜάνος Σταραμόπουλος 1995Γιώργος Σίσκος1995-1996Χλόη ΛιάσκουΜυρσίνη Κούβαρη1995-1996Στέλλα Παπαδημητρίου Ιφιγένεια Βλαστάκη 1995-1996Μάνος Βακούσης Άλκης Βούρβαχης1995-1996Άριελ Κωνσταντινίδη Άριελ Μαυρίδη 1995Μαρία Ξενουδάκη Ντίξι Στράφορντ1995Χρήστος ΚάλοουΚρις Πατριάρκα 1995Όλγα ΠολίτουΚλειώ Λοβέρδου1995-1997Ειρήνη ΒελιμαχίτηΣτέφη Πολυχρονίου1995-1997Γιώργος ΠαπαζήσηςΑστυνόμος Παπαζώης1995-1997Γιάννης ΒογιατζήςΜπέμπης Πράσινος 1995-2000Κατερίνα Πετούση Πέρσα Μπαλατσούκα 1995-2003 Έφη ΠίκουλαΈφη Μπαλατσούκα 1995-2005Αθηνά ΤσιλύραΝάσια Μπαλατσούκα Φωτεινού 1995-1998Αντωνία Γιαννούλη 1998-2005Daniel McVicarΤζέζους 1996Νότα Παρούση αρχιφύλακας / Ανθή Πατμαζή /
Χαρίκλεια1993-1994, 1995-1996, 2001Κωνσταντίνος ΜάνοςΕρρίκος Σερέτης1996Τόνια Αδαμοπούλου ψυχίατρος1996Τέλης Ζώτος Αριστοτέλης Σερέτης 1996-1997Νίκος ΓαλανόςΆλκης Γερακάρης 1996-1997Μπάμπης Χατζηδάκης Κίτσος Γερακάρης 1996-1997Μπέτυ ΒαλάσηΙφιγένεια Γερακάρη 1996-1997Χριστίνα ΠαππάΑρμάνδα 1996-1997 Ευδοκία Σουβατζή Ελπινίκη Χατζηβέργου1996-1997Τάσος Κοντραφούρης Τόλης Μπαλατσούκας1996Στέλιος Γεράνης 1996-1998Χρήστος Φωτίδης Χάρης Βεργωτής 1996-1998Τζένη ΙωακειμίδουΤζίνα Λιώσση Δράκου1996-2000 Τάκης ΑνούσηςΛίνος Σερέτης1996-2005Φωτεινή ΔάρραΦωτεινή Ηλιοπούλου 1997Μαρία Τσακαλίδου Ρούσα Βεντούρη1997-2000Δήμητρα Καλπάκη Δήμητρα Δωρή1997-2000Τζοβάνα ΦραγκούληΣάσα 1998-1999Άρτο Απαρτιάν Χασάν 1998-1999-2000/Θεοδώρα ΣιάρκουΛειλά Οσγκούν 1998-1999 Γιώργος ΤζώρτζηςΟσμάν Μπαρκίζ1998-2000Σπύρος ΜαβίδηςΦερχάτ Μπαρκίζ / Καστίγιο 1998-2000/2001Όλγα ΤουρνάκηΕμινέ Μπαρκίζ1998-2000Μαρία Διακουμάκου Φατμέ Μπαρκίζ 1998-2000Τρύφων ΚαρατζάςΝικηφόρος Πρωτονοτάριος 1998-1999, 2003Σπύρος Κουβαρδάς Σουχρί Οζγκιούν1998-2000Βύρων ΚολάσηςΝεαζί Οζγκιούν 1998-2000Γιώργος Τζώρτζηςαρχηγός αστυνομίας2000-2003Ανδρέας Χαραλάμπους Μάξιμος Δελής1999-2005Χριστίνα Θεοδωροπούλου Αντιγόνη Άρχου Δράκου1998-2000 Ειρήνη ΚακαβούληΒιργινία Θέου1998-2003Αρετή ΖαχαριάδουΜόιρα / κυρία Ελευθερίου2000-2004Μαρίνα ΜακρήΣυνήγορος1997-1998Κώστας Τερζάκης Πίτερ Άλεξ - Ευλογητός / Αλή Μπαρκίζ - Ίων Ρωμανός / Μάρκος Αγγελίδης 1997-2005 Δημήτρης Μπικηρόπουλος1999Τάσος ΚωστήςΊμρε 1999-2000Μάκης ΡευματάςΒασιλέας / Καραθόδωρος1999-2000 / 2001Θεοδώρα Σιάρκου Έλλη1999-2000Μαρία Δρακοπούλου Σοφία / Αγγέλα Παυλίδη1999-2000, 2004 Τόνια Καζιάνη Κλειώ1999-2000Μαρίζα ΓεωργίτσηΒεατρίκη 1999-2000Ιωάννα ΤσερκεζίδουΒαρβάρα 2001-2003Ηλιάνα Σώτου Σαμάνθα1998-2000Ιφιγένεια ΣτάικουΦαίη Δραγούμη / Νάντια Βελισάριου / Λίντα1998-1999, 2002-2003Ανθή ΙακωβίδουΞένια Πολυχρονίου1999-2002Μαρία Διακουμάκου Μάρθα Βερνίκου / Μάγδα 2000-2001, 2003-2004Άντζελα Εμμανουηλίδου Βάσια Πολυχρονίου 2000-2002Ελένη ΑγγελάκηΑρετή Στάϊκου Δράκου2000-2004Φούλμαν ΜουντάνουΝταίζη Δεσύπρη 2000-2005Φάνης Μαντζούνης2000-2005Έλενα ΤσαβαλιάΕβελίνα Κράτσα / Ελπίδα Βενετάκου2000-2001Νίκος Βερλέκης Ζήσης Κυριακίδης2001Δημήτρης Τοπαλίδης Στέφος 2001Αθανασία ΑντωναράκουΤατιάνα Δράκου / Κάτια 2001Θανάσης Ζέρβας Άρης Λεβέντης2001-2002Γεωργία Ζώη Κλειώ Θεοδώρου 2001-2002Βασιλική ΑγιαννοπούλουΛάουρα / Αρετή Δράκου 2001-2002, 2003Γιώργος ΑρμαδώροςΓιώργος Αρμαδέλης 2001-2005Σπύρος Βρακάς μικρός Γιάγκος Δράκος 2000-2005Γιώτα Τζουάνη 2002Εύα Μαρία ΛεονάρδουΒέρα Κοριζή 2002-2003Εύη Ρίζου Μαρία Λεβέντη / Βίλμα Πρωτονοτάριου2001-2003Στέργιος Αποστολίνας Ρένος / Άγγελος Ραγκούσης2002-2004Αγγελική ΔημητρακοπούλουΒέρα Αρματά / Μάρθα Αντωνοπούλου 2002-2004Ραφαέλλα Αριστοπάνου Άννα Κατακουζηνού 2002-2004Στέλλα Κωνσταντινίδου 2003Τριαντάφυλλη Μπουτεράκουγραμματέας2003-2004Μπάμπης Αρώνης Σάββας 2003-2005Κατερίνα Γαβαλλά Κατερίνα Βεΐκου Δράκου / Τζίνα 2003-2005 Σταμάτης ΓαρδέληςΡοβέρτος Κατακουζηνός2003-2005Στέλιος ΔαλέζιοςΧριστόφορος Κρεούζης 2003-2005Ηλίας ΣτρατάκοςΠρίγκηπας Λάσλο / Χρήστος Λαμπίρης / Μάκης / Καπάνταης 1999-2000,2003-2005Ραφαέλλο Γεωργίτσης Σήφης 2004Γιάννης ΤοσουνίδηςΦώτης2004Γαρυφαλιά Παναγιωτοπούλου Γαρυφαλιά 2004Άρης Τσάπηςεγγονός Γιάγκου Δράκου 2004Έλενα ΚαστανάΜάρθα Αγγελίδη2004-2005Ορφέας ΖαφειρόπουλοςΤάσος Αγγελίδης2004-2005Καλομοίρα Σαράντη Τζένιφερ Δράκου2004-2005 Νατάσα Καψαμπέληκυρία Σμιθ 2004-2005 Ναταλία ΠαπαϊωάννουΝόρα Παυλίδη Δράκου2004-2005Νόνη ΙωαννίδουΑμαλία Αγγελίδη 2004-2005Άννα Παντζέλη Ρίτσα 2004-2005Θεόφιλος ΒανδώροςΟδυσσέας Χρηστίδης 2005Χριστίνα Συμεωνίδη Χριστίνα Μουρούζη / Λίντα 1996, 2005

 Πηγές 
 Ιστορίες με... Δράκους τέλος!, της Κατερίνας Ζάννη. Ελευθεροτυπία, 28 Ιουλίου 2005, ανακτήθηκε στις 13 Ιανουαρίου 2008.
 «Έλαμψε» 3.457 φορές, των Μ. Πετρούτσου, Σ. Μανιάτη, Κ. Τσιγώνια, Ελευθεροτυπία, 28 Ιουλίου 2005, ανακτήθηκε στις 13 Ιανουαρίου 2008.
 «Η Λάμψη έγραψε ιστορία...» Νίκος Φώσκολος, της Τζένης Θεοδωρίδου, 7 Μέρες TV, 22 Ιουλίου 2005, ανακτήθηκε στις 20 Μαΐου 2010.

 Εξωτερικοί σύνδεσμοι 
 Δελτίο τύπου του ΑΝΤ1 για το τελευταίο επεισόδιο.

 Παραπομπές 

Λάμψη, Η
Κατηγορία:Ελληνικές σαπουνόπερες